**ΥΠΗΡΕΣΙΑ ΥΠΟΘΕΣΕΩΝ ΚΑΤΑΝΑΛΩΤΩΝ ΒΙΚΤΩΡΙΑΣ**

**Μεταρρυθμιστικός Νόμος Σύστασης Νομικών Προσώπων 2012**

**ΠΡΟΤΥΠΟ ΚΑΤΑΣΤΑΤΙΚΟ**

**Για**

**ΝΟΜΙΚΟ**

**ΠΡΟΣΩΠΟ (ΣΩΜΑΤΕΙΟ)**

**Μεταρρυθμιστικές Διατάξεις Σύστασης Νομικών Προσώπων (Σωματείων) 2012**

**Κεφάλαιο 3**

**πίνακας διατάξεων**

 *Κανονισμός Σελίδα*

ΚΕΦΑΛΑΙΟ 1 – ΠΡΟΚΑΤΑΡΚΤΙΚΑ 3

1 Όνομα 3

2 Σκοποί 3

3 Οικονομικό έτος 3

4 Ορισμοί 3

ΚΕΦΑΛΑΙΟ 2 – ΕΞΟΥΣΙΕΣ ΤΟΥ ΣΩΜΑΤΕΙΟΥ 4

5 Εξουσίες του Σωματείου 4

6 Μη κερδοσκοπικός οργανισμός 4

ΚΕΦΑΛΑΙΟ 3 - ΜΕΛΗ, ΠΕΙΘΑΡΧΙΚΕΣ ΔΙΑΔΙΚΑΣΙΕΣ ΚΑΙ ΔΙΕΝΕΞΕΙΣ 5

Τμήμα 1 – Μέλη 5

7 Ελάχιστος αριθμός μελών 5

8 Ποιο άτομο δικαιούται να είναι μέλος 5

9 Αίτηση εγγραφής μέλους 5

10 Εξέταση αίτησης 5

11 Νέο μέλος 5

12 Ετήσια συνδρομή και χρέωση εγγραφής 6

13 Γενικά δικαιώματα μελών 6

14 Συνεργαζόμενα μέλη 7

15 Μη μεταβιβάσιμα δικαιώματα 7

16 Παύση ιδιότητας μέλους 7

17 Παραίτηση ως μέλος 7

18 Μητρώο μελών 7

Τμήμα 2 - Πειθαρχικά μέτρα 8

19 Λόγοι για τη λήψη πειθαρχικών μέτρων 8

20 Πειθαρχική υποεπιτροπή 8

21 Ειδοποίηση του μέλους 8

22 Απόφαση της υποεπιτροπής 9

23 Δικαιώματα προσφυγής 9

24 Διεξαγωγή της συνεδρίασης πειθαρχικής προσφυγής 10

Τμήμα 3 - Διαδικασία διενέξεων 10

25 Εφαρμογή 10

26 Τα εμπλεκόμενα μέρη πρέπει να προσπαθήσουν να επιλύσουν τη διαφορά 10

27 Διορισμός διαμεσολαβητή 10

28 Διαδικασία διαμεσολάβησης 11

29 Αποτυχία επίλυσης διαφοράς με διαμεσολάβηση 11

ΚΕΦΑΛΑΙΟ 4 - ΓΕΝΙΚΕΣ ΣΥΝΕΛΕΥΣΕΙΣ ΤΟΥ ΣΩΜΑΤΕΙΟΥ 11

30 Ετήσιες γενικές συνελεύσεις 11

31 Έκτακτες γενικές συνελεύσεις 12

32 Έκτακτη γενική συνέλευση που διεξάγεται με αίτημα των μελών 12

33 Ειδοποίηση γενικών συνελεύσεων 13

34 Πληρεξούσιοι 13

35 Χρήση τεχνολογίας 14

36 Απαρτία στις γενικές συνελεύσεις 14

37 Αναβολή γενικής συνέλευσης 14

38 Ψηφοφορία σε γενική συνέλευση 15

39 Ειδικά ψηφίσματα 15

40 Καθορισμός αν μια απόφαση έχει υπερψηφιστεί 15

41 Πρακτικά γενικής συνέλευσης 16

ΚΕΦΑΛΑΙΟ 5 - ΔΙΟΙΚΗΤΙΚΟ ΣΥΜΒΟΥΛΙΟ (ΔΣ) 16

Τμήμα 1 - Εξουσίες του Διοικητικού Συμβουλίου 16

42 Ρόλος και εξουσίες 16

43 Μεταβίβαση αρμοδιοτήτων 16

Τμήμα 2 - Σύνθεση Διοικητικού Συμβουλίου και καθήκοντα των μελών 17

44 Σύνθεση του Διοικητικού Συμβουλίου 17

45 Γενικά Καθήκοντα 17

46 Πρόεδρος και Αντιπρόεδρος 17

47 Γραμματέας 18

48 Ταμίας 18

Τμήμα 3 - Εκλογή των μελών του Διοικητικού Συμβουλίου και θητεία 18

49 Ποιο άτομο δικαιούται να είναι μέλος του Διοικητικού Συμβουλίου 18

50 Θέσεις που πρέπει να ανακηρυχθούν κενές 19

51 Υποψηφιότητες 19

52 Εκλογή Προέδρου κ.λπ. 19

53 Εκλογή τακτικών μελών 19

54 Ψηφοφορία 20

55 Θητεία στο αξίωμα 21

56 Χήρευση θέσης 21

57 Συμπλήρωση έκτακτης κενής θέσης 21

Τμήμα 4 - Συνεδριάσεις του Διοικητικού Συμβουλίου 21

58 Συνεδριάσεις του Διοικητικού Συμβουλίου 21

59 Ειδοποίηση συνεδριάσεων 22

60 Επείγουσες συνελεύσεις 22

61 Διαδικασία και σειρά των θεμάτων 22

62 Χρήση τεχνολογίας 22

63 Απαρτία 22

64 Ψηφοφορία 23

65 Σύγκρουση συμφερόντων 23

66 Πρακτικά της συνεδρίασης 24

67 Άδεια απουσίας 24

ΚΕΦΑΛΑΙΟ 6 - ΟΙΚΟΝΟΜΙΚΑ ΘΕΜΑΤΑ 24

68 Πηγές πόρων 24

69 Διαχείριση χρημάτων 24

70 Οικονομικά αρχεία 24

71 Οικονομικές καταστάσεις 25

ΚΕΦΑΛΑΙΟ 7 - ΓΕΝΙΚΑ ΘΕΜΑΤΑ 25

72 Κοινή σφραγίδα 25

73 Έδρα του Σωματείου 25

74 Απαιτήσεις ειδοποιήσεων 25

75 Φύλαξη και έλεγχος βιβλίων και αρχείων 26

76 Διάλυση και ακύρωση 27

77 Τροποποίηση του Καταστατικού 27

═══════════════ 27

**Πρότυπο Καταστατικό για Νομικό Πρόσωπο (Σωματείο)**

**Σημείωση**

Τα άτομα τα οποία από καιρό σε καιρό είναι μέλη του Σωματείου αποτελούν νομικό πρόσωπο (σωματείο) με το όνομα που αναγράφεται στο Άρθρο 1 του παρόντος Καταστατικού.

Βάσει του άρθρου 46 του **Μεταρρυθμιστικού Νόμου Σύστασης Νομικών Προσώπων 2012**, το παρόν Καταστατικό θεωρείται ότι αποτελεί τους όρους της σύμβασης μεταξύ του Σωματείου και των μελών του.

ΚΕΦΑΛΑΙΟ 1 – ΠΡΟΚΑΤΑΡΚΤΙΚΑ

 1 Όνομα

Το όνομα του νομικού προσώπου (σωματείο) είναι "[*αναγράψτε το όνομα*] Incorporated".

**Σημείωση**

Βάσει του άρθρου 23 του Νόμου, το όνομα του σωματείου και ο αριθμός εγγραφής του πρέπει να αναγράφονται σε όλα τα επιχειρηματικά έγγραφά του.

 2 Σκοποί

Οι σκοποί του σωματείου είναι —

[*αναγράψτε τον σκοπό*].

 3 Οικονομικό έτος

Το οικονομικό έτος του Σωματείου είναι η κάθε 12μηνη περίοδος που λήγει στις [*αναγράψτε την τελευταία ημέρα του οικονομικού έτους, π.χ. «30 Ιουνίου»*].

 4 Ορισμοί

Στο παρόν Καταστατικό —

***απόλυτη πλειοψηφία***, του Διοικητικού Συμβουλίου (ΔΣ), σημαίνει η πλειοψηφία των μελών του ΔΣ που παρόντως κατέχουν μια θέση και δικαιούνται ψήφο κατά
τον συγκεκριμένο χρόνο (σε αντιπαράθεση με την πλειοψηφία των μελών του
ΔΣ που είναι παρόντα σε μια συνεδρίαση του ΔΣ),

***υποεπιτροπή προσφυγής*** σημαίνει μια υποεπιτροπή που διορίζεται βάσει του
κανονισμού 23 παράγραφος 3,

***συνεργαζόμενο μέλος*** σημαίνει το μέλος που αναφέρεται στον κανονισμό 14
παράγραφος 1,

***Προεδρεύων***, σε μια γενική συνέλευση ή συνεδρίαση του ΔΣ, σημαίνει το πρόσωπο
που προεδρεύει στη συνέλευση ως απαιτείται βάσει του κανονισμού 46,

***Διοικητικό Συμβούλιο (ΔΣ)*** σημαίνει το Συμβούλιο που έχει τη διαχείριση των λειτουργιών του Σωματείου,

***συνεδρίαση ΔΣ*** σημαίνει η συνεδρίαση του ΔΣ που διεξάγεται σύμφωνα με το παρόν Καταστατικό,

***μέλος ΔΣ*** σημαίνει το μέλος του ΔΣ που έχει εκλεγεί ή διοριστεί βάσει του Τμήματος
3 του Κεφαλαίου 5,

***συνεδρίαση πειθαρχικής προσφυγής*** σημαίνει τη συνεδρίαση της υποεπιτροπής πειθαρχικής προσφυγής που συγκαλείται για τους σκοπούς του κανονισμού 24,

***πειθαρχική συνεδρίαση*** σημαίνει μια συνεδρίαση του ΔΣ που συγκαλείται για τους σκοπούς του κανονισμού 22,

***πειθαρχική υποεπιτροπή*** σημαίνει την υποεπιτροπή που διορίστηκε βάσει του κανονισμού 20,

***οικονομικό έτος*** σημαίνει τη 12μηνη περίοδο που διευκρινίζεται στον κανονισμό 3,

***γενική συνέλευση*** σημαίνει μια γενική συνέλευση των μελών του Σωματείου που συγκαλείται σύμφωνα με το Κεφάλαιο 4 και περιλαμβάνει μια ετήσια γενική συνέλευση και μια έκτακτη γενική συνέλευση,

***μέλος*** σημαίνει το μέλος του Σωματείου,

***εγγεγραμμένος διαμεσολαβητής*** σημαίνει το άτομο που είναι εγγεγραμμένο ως διαμεσολαβητής πιστοποιημένος στο πλαίσιο του Εθνικού Συστήματος Πιστοποίησης Διαμεσολαβητών που αναπτύχθηκε από το Mediator Standards
Board Limited ABN 11 145 829 812,

***ειδικό ψήφισμα*** σημαίνει ένα ψήφισμα που απαιτεί ψηφοφορία τουλάχιστον των τριών τετάρτων των μελών σε μια γενική συνέλευση, ανεξάρτητα αν ψηφίζουν προσωπικά ή με πληρεξούσιο, που θα ψηφίσουν υπέρ του ψηφίσματος,

***ο Νόμος*** σημαίνει ο **Μεταρρυθμιστικός Νόμος Σύστασης Νομικών Προσώπων 2012** και περιλαμβάνει τους οποιουσδήποτε κανονισμούς βάσει αυτού του Νόμου,

***ο Έφορος*** σημαίνει ο Έφορος του Νομικού Προσώπου (Σωματείου).

ΚΕΦΑΛΑΙΟ 2 – ΕΞΟΥΣΙΕΣ ΤΟΥ ΣΩΜΑΤΕΙΟΥ

 5 Εξουσίες του Σωματείου

 (1) Με την επιφύλαξη του Νόμου, το Σωματείο έχει την εξουσία να πράττει ο,
τιδήποτε επικουρεί ή ευνοεί την επίτευξη των σκοπών του.

 (2) Χωρίς να περιορίζεται ο υποκανόνας (1), το Σωματείο δύναται—

 (α) να αποκτά, να κατέχει και να διαθέτει ακίνητη ή κινητή περιουσία, ή

 (β) να ανοίγει και να λειτουργεί λογαριασμούς σε χρηματοπιστωτικά ιδρύματα,

 (γ) να επενδύει τα χρήματά του σε οποιουσδήποτε τίτλους στους οποίους χρήματα δύνανται να επενδυθούν νόμιμα, ή

 (δ) να συγκεντρώνει και να δανείζεται χρήματα με οποιουσδήποτε όρους και με οποιονδήποτε τρόπο θεωρεί σκόπιμο, ή

 (ε) να διασφαλίζει την εξόφληση χρημάτων που έχει συγκεντρώσει ή δανειστεί,
ή την πληρωμή χρέους ή οφειλής, ή

 (στ) να διορίζει εκπροσώπους για να διεκπεραιώνει εργασίες για λογαριασμό του, ή

 (ζ) να συνάπτει οποιαδήποτε συμφωνία την οποία θεωρεί αναγκαία ή επιθυμητή.

 (3) Το Σωματείο δύναται να ασκεί τις εξουσίες του και να χρησιμοποιεί τα έσοδα και τα περιουσιακά στοιχεία του (συμπεριλαμβανομένου τυχόν πλεονάσματος) μόνο για
τους σκοπούς του.

 6 Μη κερδοσκοπικός οργανισμός

 (1) Το Σωματείο δεν δύναται να διανείμει τυχόν πλεόνασμα, εισόδημα ή περιουσιακά στοιχεία άμεσα ή έμμεσα στα μέλη του.

 (2) Ο υποκανονισμός (1) δεν εμποδίζει το Σωματείο να πληρώσει ένα μέλος—

 (α) αποζημίωση για έξοδα που δικαίως υπεβλήθη το μέλος, ή

 (β) για αγαθά ή υπηρεσίες που παρέχονται από το μέλος -

αν αυτό έγινε καλή τη πίστη με όρους που δεν είναι ευνοϊκότεροι απ’ ότι αν το μέλος
δεν ήταν μέλος.

**Σημείωση**

Το άρθρο 33 του Νόμου προβλέπει ότι ένα νομικό πρόσωπο (σωματείο) δεν πρέπει να διασφαλίζει χρηματικό όφελος για τα μέλη του. Το άρθρο 4 του Νόμου ορίζει αναλυτικότερα τις συνθήκες υπό τις οποίες ένα νομικό πρόσωπο (σωματείο) δεν διαφαίνεται ότι διασφαλίζει χρηματικό όφελος για τα μέλη του.

ΚΕΦΑΛΑΙΟ 3 - ΜΕΛΗ, ΠΕΙΘΑΡΧΙΚΕΣ ΔΙΑΔΙΚΑΣΙΕΣ ΚΑΙ ΔΙΕΝΕΞΕΙΣ

Τμήμα 1 – Μέλη

 7 Ελάχιστος αριθμός μελών

Το Σωματείο πρέπει να έχει τουλάχιστον 5 μέλη.

 8 Ποιο άτομο δικαιούται να είναι μέλος

Οποιοδήποτε άτομο στηρίζει τους σκοπούς του Σωματείου δικαιούται να γίνει μέλος.

 9 Αίτηση εγγραφής μέλους

 (1) Για να ζητήσει να γίνει μέλος του Σωματείου, το άτομο πρέπει να υποβάλει γραπτή αίτηση σε μέλος του ΔΣ αναφέροντας ότι το άτομο—

 (α) επιθυμεί να γίνει μέλος του Σωματείου, και

 (β) στηρίζει τους σκοπούς του Σωματείου, και

 (γ) συμφωνεί να συμμορφώνεται με το παρόν Καταστατικό.

 (2) Η αίτηση—

 (α) πρέπει να υπογραφεί από τον αιτούντα, και

 (β) μπορεί να συνοδεύεται με χρέωση εγγραφής.

**Σημειώσεις**

1. Η χρέωση εγγραφής είναι η χρέωση (αν ισχύει) που έχει αποφασιστεί από το Σωματείο βάσει
του κανονισμού 12 παράγραφος 3.
2. Η απαίτηση για υπογραφή ενός ατόμου μπορεί να ικανοποιηθεί με ηλεκτρονική υπογραφή. Βλέπε ενότητα 9 του **Νόμου Ηλεκτρονικών Συναλλαγών (Βικτώρια) 2000**.

 10 Εξέταση αίτησης

 (1) Το συντομότερο πρακτικά δυνατόν αφού ληφθεί μια αίτηση για εγγραφή μέλους,
το ΔΣ πρέπει να αποφασίσει με λήψη απόφασης κατά πόσο να δεχτεί ή να απορρίψει
την αίτηση.

 (2) Το ΔΣ οφείλει να ενημερώσει γραπτώς τον αιτούντα για την απόφασή του το συντομότερο πρακτικά δυνατό μετά την λήψη της απόφασης.

 (3) Εάν το ΔΣ απορρίψει την αίτηση, πρέπει να επιστρέψει τα οποιαδήποτε χρήματα
που συνοδεύουν την αίτηση του αιτούντα.

 (4) Το ΔΣ δεν χρειάζεται να αιτιολογήσει την απόρριψη της αίτησης.

**Σημείωση**

Ένα σωματείο μπορεί να έχει υποχρεώσεις βάσει του Τμήματος 6, Κεφάλαιο 4 του **Νόμου Ίσων Ευκαιριών 2010**.

 11 Νέο μέλος

 (1) Αν μια αίτηση για εγγραφή μέλους εγκριθεί από το ΔΣ—

 (α) η απόφαση αποδοχής της εγγραφής μέλους πρέπει να καταχωρηθεί στα πρακτικά
της συνεδρίασης του ΔΣ, και

 (β) ο Γραμματέας πρέπει, το συντομότερο πρακτικά δυνατόν, να καταχωρήσει το όνομα και τη διεύθυνση του νέου μέλους, καθώς και την ημερομηνία που έγινε μέλος,
στο μητρώο των μελών.

 (2) Ένα άτομο γίνεται μέλος του Σωματείου από την ημερομηνία κατά την οποία συμβούν
τα παρακάτω—

 (α) το ΔΣ εγκρίνει την ιδιότητα μέλους του ατόμου, και

 (β) το άτομο πληρώσει τη χρέωση εγγραφής.

 (3) Υποκειμένου του κανονισμού 13 παράγραφος 2, ένα άτομο δικαιούται να ασκήσει τα δικαιώματά του ως μέλος από την ημερομηνία που αναφέρεται στον υποκανονισμό (2).

  12 Ετήσια συνδρομή και χρέωση εγγραφής

 (1) Σε κάθε ετήσια γενική συνέλευση, το Σωματείο πρέπει να καθορίσει —

 (α) τη διαδικασία καθορισμού του ποσού της ετήσιας συνδρομής (εάν ισχύει) για το επόμενο οικονομικό έτος, και

 (β) την ημερομηνία πληρωμής της ετήσιας συνδρομής.

 (2) Το Σωματείο μπορεί να καθορίσει μια χαμηλότερη ετήσια συνδρομή να καταβάλλεται από τα συνεργαζόμενα μέλη.

 (3) Το Σωματείο μπορεί να αποφασίσει ότι κάθε νέο μέλος που εγγράφεται μετά την έναρξη ενός οικονομικού έτους πρέπει, για εκείνο οικονομικό έτος, να καταβάλλει μια χρέωση ίση με—

 (α) την πλήρη ετήσια συνδρομή, ή

 (β) μια αναλογική ετήσια συνδρομή με βάση τον υπόλοιπο χρόνο εκείνου του οικονομικού έτους, ή

 (γ) ένα συγκεκριμένο ποσό που καθορίζεται από καιρό σε καιρό από το Σωματείο.

 (4) Τα δικαιώματα ενός μέλους (συμπεριλαμβανομένου του δικαιώματος του εκλέγειν),
το οποίο δεν έχει καταβάλει την ετήσια συνδρομή μέχρι την καθορισμένη προθεσμία, αναστέλλονται μέχρι να καταβληθεί η συνδρομή.

 13 Γενικά δικαιώματα μελών

 (1) Μέλος του Σωματείου που δικαιούται να ψηφίζει έχει το δικαίωμα—

 (α) να λαβαίνει ειδοποίηση των γενικών συνελεύσεων και των προτεινόμενων ειδικών ψηφισμάτων με τον τρόπο και το χρόνο που καθορίζονται από το παρόν Καταστατικό, και

 (β) να υποβάλλει θέματα προς συζήτηση σε μια γενική συνέλευση, και

 (γ) να παρευρίσκεται και να εισακούεται στις γενικές συνελεύσεις, και

 (δ) να ψηφίζει σε μια γενική συνέλευση, και

 (ε) να έχει πρόσβαση στα πρακτικά των γενικών συνελεύσεων και άλλων εγγράφων
του Σωματείου όπως προβλέπεται βάσει του κανονισμού 75, και

 (στ) να επιθεωρεί το μητρώο των μελών.

 (2) Ένα μέλος δικαιούται να ψηφίζει εάν—

 (α) το μέλος είναι μέλος, εκτός από συνεργαζόμενο μέλος, και

 (β) έχουν περάσει πάνω από 10 εργάσιμες ημέρες από τότε που έγινε μέλος του Σωματείου, και

 (γ) τα δικαιώματα της ιδιότητας μέλους δεν έχουν ανασταλεί για οποιονδήποτε λόγο.

 14 Συνεργαζόμενα μέλη

 (1) Στα συνεργαζόμενα μέλη του Σωματείου περιλαμβάνονται—

 (α) οποιαδήποτε μέλη ηλικίας κάτω των 15 ετών, και

 (β) οποιαδήποτε άλλη κατηγορία μελών όπως αποφασίζεται με ειδικό ψήφισμα σε γενική συνέλευση.

 (2) Ένα συνεργαζόμενο μέλος δεν μπορεί να ψηφίζει, αλλά μπορεί να έχει άλλα δικαιώματα, όπως καθορίζονται από το ΔΣ ή με ψήφισμα σε γενική συνέλευση.

 15 Μη μεταβιβάσιμα δικαιώματα

Τα δικαιώματα ενός μέλους δεν είναι μεταβιβάσιμα και σταματούν όταν παύσει η ιδιότητα του μέλους.

  16 Παύση ιδιότητας μέλους

 (1) Η ιδιότητα μέλους ενός ατόμου παύει να ισχύει με την παραίτηση, τη διαγραφή ή τον θάνατό του.

 (2) Εάν ένα άτομο παύσει να είναι μέλος του Σωματείου, ο Γραμματέας πρέπει, το συντομότερο πρακτικά δυνατόν, να καταχωρήσει στο μητρώο των μελών την ημερομηνία που το άτομο έπαυσε να είναι μέλος.

 17 Παραίτηση ως μέλος

 (1) Ένα μέλος μπορεί να παραιτηθεί με έγγραφη ειδοποίηση που δίνεται στο Σωματείο.

**Σημείωση**

Ο κανονισμός 74 παράγραφος 3 καθορίζει πώς μπορεί να δοθεί η ειδοποίηση στο σωματείο.
Περιλαμβάνει την επίδοση της ειδοποίησης ταχυδρομικώς ή ιδιοχείρως σε μέλος του ΔΣ.

 (2) Ένα μέλος θεωρείται ότι έχει παραιτηθεί, εάν—

 (α) η ετήσια συνδρομή του μέλους έχει καθυστερήσει να πληρωθεί για περισσότερο
από 12 μήνες, ή

 (β) στις περιπτώσεις όπου δεν καταβάλλεται ετήσια συνδρομή—

 (i) ο Γραμματέας έχει κάνει γραπτό αίτημα στο μέλος να επιβεβαιώσει αν επιθυμεί να παραμείνει μέλος, και

 (ii) το μέλος δεν έχει, εντός 3 μηνών από την παραλαβή του σχετικού αιτήματος, επιβεβαιώσει γραπτώς ότι επιθυμεί να παραμείνει μέλος.

 18 Μητρώο μελών

 (1) Ο Γραμματέας πρέπει να τηρεί και να ενημερώνει ένα μητρώο των μελών που περιλαμβάνει —

 (α) για κάθε τρέχον μέλος—

 (i) το όνομα του μέλους, και

 (ii) τη διεύθυνση για παραλαβή ειδοποιήσεων που δόθηκε τελευταία από το μέλος, και

 (iii) τη διεύθυνση email που δόθηκε τελευταία από το μέλος (εάν ισχύει), και

 (iv) την ημερομηνία που έγινε μέλος, και

 (v) εάν το μέλος είναι συνεργαζόμενο μέλος, μια επεξηγηματική σημείωση επ’ αυτού, και

 (vi) οποιαδήποτε άλλα στοιχεία που αποφασίζονται από το ΔΣ, και

 (β) για κάθε πρώην μέλος, το όνομα του ατόμου και την ημερομηνία κατά την οποία έπαυσε να είναι μέλος τπυ Σωματείου.

 (2) Κάθε μέλος μπορεί, σε εύλογο χρονικό διάστημα και χωρίς χρέωση, να επιθεωρήσει το μητρώο μελών.

**Σημείωση**

Βάσει του άρθρου 59 του Νόμου, πρόσβαση στα προσωπικά στοιχεία ενός ατόμου που καταγράφονται στο μητρώο των μελών μπορεί να περιοριστεί σε ορισμένες περιπτώσεις. Το άρθρο 58 του Νόμου ορίζει ότι είναι αδίκημα να γίνει ακατάλληλη χρήση των στοιχείων που προέρχονται από το μητρώο μελών σχετικά
με ένα άτομο.

Τμήμα 2 - Πειθαρχικά μέτρα

 19 Λόγοι για τη λήψη πειθαρχικών μέτρων

Το Σωματείο μπορεί να λάβει πειθαρχικά μέτρα εναντίον ενός μέλους σύμφωνα με το παρόν Τμήμα εάν διαπιστωθεί ότι το μέλος —

 (α) δεν έχει συμμορφωθεί με το παρόν Καταστατικό, ή

 (β) αρνείται να στηρίξει τους σκοπούς του Σωματείου, ή

 (γ) έχει εμπλακεί σε ενέργειες που είναι επιζήμιες για το Σωματείο.

 20 Πειθαρχική υποεπιτροπή

 (1) Εάν το ΔΣ κρίνει ότι υπάρχουν επαρκείς λόγοι για τη λήψη πειθαρχικών μέτρων εναντίον ενός μέλους, το ΔΣ πρέπει να διορίσει μια πειθαρχική υποεπιτροπή για να εξετάσει το θέμα και να καθορίσει ποια μέτρα, αν χρειάζεται, να ληφθούν εναντίον αυτού του μέλους.

 (2) Υποκειμένου του υποκανονισμού (3), το ΔΣ μπορεί να διορίσει οποιοδήποτε άτομο ως μέλος της πειθαρχικής υποεπιτροπής.

 (3) Ένα άτομο δεν πρέπει να διορίζεται σε πειθαρχική υποεπιτροπή εάν είναι προκατειλημμένο υπέρ ή κατά του ενδιαφερόμενου μέλους.

 21 Ειδοποίηση του μέλους

 (1) Πριν παρθούν πειθαρχικά μέτρα εναντίον ενός μέλους, ο Γραμματέας πρέπει να δώσει γραπτή ειδοποίηση στο μέλος —

 (α) αναφέροντας ότι το Σωματείο προτίθεται να λάβει πειθαρχικά μέτρα εναντίον του μέλους, και

 (β) αναφέροντας τους λόγους για τα προτεινόμενα πειθαρχικά μέτρα, και

 (γ) προσδιορίζοντας την ημερομηνία, τόπο και ώρα της συνεδρίασης κατά την οποία
η πειθαρχική υποεπιτροπή προτίθεται να εξετάσει τη λήψη πειθαρχικών μέτρων
(η ***πειθαρχική συνεδρίαση***), και

 (δ) ενημερώνοντας το μέλος ότι μπορεί να κάνει ένα ή και τα δύο από τα παρακάτω —

 (i) να παρευρεθεί στην πειθαρχική συνεδρίαση και να μιλήσει στην πειθαρχική υποεπιτροπή στην εν λόγω συνεδρίαση,

 (ii) να δώσει γραπτή δήλωση στην πειθαρχική υποεπιτροπή οποιαδήποτε στιγμή πριν από την πειθαρχική συνεδρίαση, και

 (ε) εκθέτοντας τα δικαιώματα προσφυγής του μέλους βάσει του κανονισμού 23.

 (2) Η ειδοποίηση πρέπει να δοθεί όχι νωρίτερα από 28 ημέρες και όχι αργότερα από 14 ημέρες, πριν διεξαχθεί η πειθαρχική συνεδρίαση.

 22 Απόφαση της υποεπιτροπής

 (1) Κατά την πειθαρχική συνεδρίαση, η πειθαρχική υποεπιτροπή πρέπει—

 (α) να δώσει στο μέλος την ευκαιρία να εισακουστεί, και

 (β) να εξετάσει οποιαδήποτε γραπτή δήλωση που υπέβαλε το μέλος.

 (2) Μετά τη συμμόρφωση με τον υποκανονισμό (1), η πειθαρχική υποεπιτροπή μπορεί —

 (α) να μην προβεί σε περαιτέρω ενέργειες κατά του μέλους, ή

 (β) υποκειμένου του υποκανονισμού (3)

 (i) να επιπλήξει το μέλος, ή

 (ii) να αναστείλει τα δικαιώματα της ιδιότητας μέλους του ατόμου για ένα συγκεκριμένο χρονικό διάστημα, ή

 (iii) να διαγράψει το μέλος από το Σωματείο.

 (3) Η πειθαρχική υποεπιτροπή δεν μπορεί να επιβάλει πρόστιμο στο μέλος.

 (4) Η αναστολή των δικαιωμάτων του μέλους ή η αποβολή του μέλους από την πειθαρχική υποεπιτροπή βάσει του παρόντος κανονισμού τίθεται σε ισχύ αμέσως μετά την ψήφιση της απόφασης.

 23 Δικαιώματα προσφυγής

 (1) Ένα άτομο του οποίου τα δικαιώματα της ιδιότητας μέλους έχουν ανασταλεί ή έχει αποβληθεί από το Σωματείο βάσει του κανονισμού 22 μπορεί να δώσει ειδοποίηση
ότι επιθυμεί να προσφύγει κατά της αναστολής ή της αποβολής.

 (2) Η ειδοποίηση πρέπει να είναι γραπτή και να δοθεί—

 (α) στην πειθαρχική υποεπιτροπή αμέσως μετά την ψηφοφορία για αναστολή ή
αποβολή του ατόμου, ή

 (β) στον Γραμματέα όχι αργότερα από 7 ημέρες μετά την ψηφοφορία.

 (3) Εάν ένα άτομο έχει δώσει ειδοποίηση βάσει του υποκανονισμού (2), το ΔΣ πρέπει να διορίσει τουλάχιστον 3 άτομα που θα σχηματίσουν μια υποεπιτροπή προσφυγής για
να εξετάσει την προσφυγή.

 (4) Υποκειμένου του υποκανονισμού (5), το ΔΣ μπορεί να διορίσει οποιοδήποτε άτομο
σε υποεπιτροπή προσφυγής.

 (5) Ένα άτομο απαγορεύεται να διοριστεί σε υποεπιτροπή προσφυγής εάν το άτομο -

 (α) είχε διοριστεί στην πειθαρχική υποεπιτροπή για να εξετάσει και να αποφασίσει
για το θέμα του ενδιαφερόμενου μέλους, ή

 (β) έχει προσωπικό συμφέρον στη διαφορά, ή

 (γ) είναι προκατειλημμένο υπέρ ή κατά του ενδιαφερόμενου μέλους.

 (6) Το ΔΣ πρέπει να συγκαλέσει μια συνεδρίαση της υποεπιτροπής προσφυγής (η *συνεδρίαση πειθαρχικής προσφυγής*) το συντομότερο πρακτικά δυνατόν, αλλά όχι αργότερα από 21 ημέρες μετά την λήψη της ειδοποίησης προσφυγής.

 (7) Η ειδοποίηση σύγκλησης της συνεδρίασης της υποεπιτροπής προσφυγής πρέπει να δοθεί σε κάθε μέλος της υποεπιτροπής προσφυγής και στο ενδιαφερόμενο μέλος το συντομότερο πρακτικά δυνατόν και πρέπει—

 (α) να διευκρινίζει την ημερομηνία, ώρα και τόπο της συνεδρίασης, και

 (β) να αναφέρει—

 (i) το όνομα του ατόμου κατά του οποίου πάρθηκαν πειθαρχικά μέτρα, και

 (ii) τους λόγους λήψης τέτοιων μέτρων, και

 (iii) ότι κατά την συνεδρίαση της πειθαρχικής προσφυγής τα παρόντα μέλη της υποεπιτροπής προσφυγής πρέπει να ψηφίσουν κατά πόσο η απόφαση για αναστολή ή αποβολή του ατόμου πρέπει να γίνει δεκτή ή να ανακληθεί.

 24 Διεξαγωγή της συνεδρίασης πειθαρχικής προσφυγής

 (1) Σε μια συνεδρίαση πειθαρχικής προσφυγής—

 (α) κανένα άλλο θέμα εκτός του ζητήματος της προσφυγής δεν πρέπει να εξεταστεί, και

 (β) η υποεπιτροπή προσφυγής πρέπει να αναφέρει τους λόγους για την αναστολή ή την αποβολή του μέλους, και τους λόγους για τη λήψη αυτών των μέτρων, και

 (γ) το άτομο του οποίου η ιδιότητα μέλους έχει ανασταλεί ή το άτομο έχει αποβληθεί πρέπει να του δοθεί η ευκαιρία να εισακουστεί.

 (2) Μετά τη συμμόρφωση με τον υποκανονισμό (1), τα μέλη της υποεπιτροπής προσφυγής που είναι παρόντα και έχουν δικαίωμα ψήφου κατά τη συνεδρίαση πρέπει να ψηφίσουν
με μυστική ψηφοφορία για το ζήτημα κατά πόσον η απόφαση για αναστολή ή αποβολή
του ατόμου πρέπει να γίνει δεκτή ή να ανακληθεί.

 (3) Ένα μέλος δεν μπορεί να ψηφίσει με πληρεξούσιο κατά τη συνεδρίαση.

 (4) Η απόφαση θα γίνει δεκτή αν μια πλειοψηφία των μελών που ψηφίζουν κατά την συνεδρίαση ψηφίσει υπέρ της απόφασης.

Τμήμα 3 - Διαδικασία διενέξεων

 25 Εφαρμογή

 (1) Η διαδικασία διενέξεων που καθορίζεται στο παρόν Τμήμα ισχύει για διαφορές βάσει
του παρόντος Καταστατικού μεταξύ —

 (α) ενός μέλους με άλλο μέλος, και

 (β) ενός μέλους με το ΔΣ, και

 (γ) ενός μέλους με το Σωματείο.

 (2) Ένα μέλος δεν μπορεί να ξεκινήσει μια διαδικασία διενέξεων σχετικά με ένα ζήτημα που αποτελεί αντικείμενο της πειθαρχικής διαδικασίας μέχρι να ολοκληρωθεί η πειθαρχική διαδικασία.

 26 Τα εμπλεκόμενα μέρη πρέπει να προσπαθήσουν να επιλύσουν τη διαφορά

Τα εμπλεκόμενα μέρη σε μια διαφορά πρέπει να προσπαθήσουν να επιλύσουν τη διαφορά μεταξύ τους εντός 14 ημερών από την ημέρα που η διαφορά ήλθε εις γνώση κάθε μέρους.

 27 Διορισμός διαμεσολαβητή

 (1) Αν τα μέρη σε μια διαφορά δεν μπορούν να επιλύσουν τη διαφορά μεταξύ τους εντός του χρόνου που απαιτείται από τον κανονισμό 26, τα μέρη οφείλουν εντός 10 ημερών—

 (α) να ενημερώσουν το ΔΣ για τη διαφορά, και

 (β) να συμφωνήσουν ή να ζητήσουν τον διορισμό διαμεσολαβητή, και

 (γ) να επιχειρήσουν καλή τη πίστη να λύσουν τη διαφορά με διαμεσολάβηση.

 (2) Ο διαμεσολαβητής πρέπει να είναι—

 (α) ένα άτομο που επιλέγεται κατόπιν συμφωνίας μεταξύ των μερών, ή

 (β) όταν δεν υπάρχει συμφωνία—

 (i) αν η διαφορά είναι μεταξύ ενός μέλους και ενός άλλου μέλους –
ένα πρόσωπο που διορίζεται από το ΔΣ, ή

 (ii) αν η διαφορά είναι μεταξύ ενός μέλους και του ΔΣ ή του Σωματείου –
ένας αναγνωρισμένος διαμεσολαβητής.

 **Σημείωση**

 Αυτό περιλαμβάνει άτομο που διορίζεται ή εργάζεται στο Κέντρο Επίλυσης Διαφορών Βικτώριας ή άτομο διαπιστευμένο από τον Δικηγορικό Σύλλογο Βικτώριας.

 (3) Υποκειμένου του υποκανονισμού (4), το ΔΣ μπορεί να διορίσει οποιοδήποτε πρόσωπο
ως διαμεσολαβητή.

 (4) Το ΔΣ δεν μπορεί να διορίσει άτομο ως διαμεσολαβητή εάν το άτομο-

 (α) έχει προσωπικό συμφέρον στη διαφορά, ή

 (β) είναι προκατειλημμένο υπέρ ή κατά οποιουδήποτε εμπλεκόμενου μέρους.

 28 Διαδικασία διαμεσολάβησης

 (1) Ο διαμεσολαβητής της διαφοράς, κατά τη διεξαγωγή της διαμεσολάβησης, πρέπει—

 (α) να δώσει σε κάθε μέρος κάθε ευκαιρία να εισακουστεί, και

 (β) να επιτρέψει σε όλα τα εμπλεκόμενα μέρη να δώσουν τη δέουσα προσοχή σε κάθε γραπτή δήλωση που υποβάλλεται από οποιοδήποτε μέρος, και

 (γ) να διασφαλίσει ότι παρέχεται φυσική δικαιοσύνη στα μέρη καθόλη τη διάρκεια
της διαδικασίας διαμεσολάβησης.

 (2) Ο διαμεσολαβητής δεν μπορεί να αποφασίσει για τη διαφορά.

 (3) Το οποιοδήποτε κόστος της διαμεσολάβησης πρέπει να καταβληθεί—

 (α) εάν επιτευχθεί συμφωνία ως προς το κόστος μεταξύ των μερών — σύμφωνα με
αυτή τη συμφωνία, ή

 (β) εάν δεν επιτευχθεί τέτοια συμφωνία—από το ΔΣ.

 29 Αποτυχία επίλυσης διαφοράς με διαμεσολάβηση

Εάν η διαδικασία διαμεσολάβησης δεν επιλύσει τη διαφορά, τα μέρη μπορούν να επιδιώξουν την επίλυση της διαφοράς σύμφωνα με τον Νόμο ή διαφορετικά με νομικές διαδικασίες.

ΚΕΦΑΛΑΙΟ 4 - ΓΕΝΙΚΕΣ ΣΥΝΕΛΕΥΣΕΙΣ ΤΟΥ ΣΩΜΑΤΕΙΟΥ

 30 Ετήσιες γενικές συνελεύσεις

 (1) Το ΔΣ υποχρεούται να συγκαλεί μια ετήσια γενική συνέλευση του Σωματείου που θα διεξάγεται εντός 5 μηνών μετά τη λήξη κάθε οικονομικού έτους.

 (2) Παρά τα όσα αναφέρονται στον υποκανονισμό (1), το Σωματείο μπορεί να διεξάγει την πρώτη του ετήσια γενική συνέλευση ανά πάσα στιγμή, εντός 18 μηνών μετά τη σύστασή του ως νομικό πρόσωπο.

 (3) Το ΔΣ μπορεί να καθορίσει την ημερομηνία, ώρα και τόπο της ετήσιας γενικής συνέλευσης.

 (4) Η ημερήσια διάταξη της ετήσιας γενικής συνέλευσης έχει ως εξής —

 (α) να επικυρωθούν τα πρακτικά της προηγούμενης ετήσιας γενικής συνέλευσης και κάθε έκτακτης γενικής συνέλευσης που διεξήχθη από τότε,

 (β) να παραλάβει και να εξετάσει—

 (i) την ετήσια αναφορά του ΔΣ σχετικά με τις δραστηριότητες του Σωματείου κατά το προηγούμενο οικονομικό έτος, και

 (ii) τις οικονομικές καταστάσεις του Σωματείου για το προηγούμενο οικονομικό έτος, που υποβλήθηκαν από το ΔΣ σύμφωνα με το Κεφάλαιο 7 του Νόμου,

 (γ) να εκλέξει τα μέλη του ΔΣ,

 (δ) να επικυρώσει ή να τροποποιήσει το ποσό (αν ισχύει) της ετήσιας συνδρομής και
της χρέωσης εγγραφής.

 (5) Η ετήσια γενική συνέλευση δύναται επίσης να συζητήσει οποιαδήποτε άλλα θέματα για τα οποία έχει σταλεί ειδοποίηση σύμφωνα με το παρόν Καταστατικό.

 31 Έκτακτες γενικές συνελεύσεις

 (1) Οποιαδήποτε γενική συνέλευση του Σωματείου, εκτός από την ετήσια γενική συνέλευση ή συνεδρίαση πειθαρχικής προσφυγής, είναι έκτακτη γενική συνέλευση.

 (2) Το ΔΣ μπορεί να συγκαλέσει έκτακτη γενική συνέλευση όποτε το κρίνει σκόπιμο.

 (3) Κανένα άλλο θέμα, εκτός από αυτά που καθορίζονται στην ειδοποίηση βάσει του κανονισμού 33 δεν μπορεί να συζητηθεί κατά τη συνέλευση.

**Σημείωση**

Γενικά θέματα μπορούν να εξεταστούν κατά τη συνέλευση, εάν τα θέματα αυτά έχουν συμπεριληφθεί
ως θέμα προς συζήτηση στην ειδοποίηση βάσει του κανονισμού 33 και η πλειοψηφία των μελών στη συνέλευση συμφωνεί.

 32 Έκτακτη γενική συνέλευση που διεξάγεται με αίτημα των μελών

 (1) Το ΔΣ υποχρεούται να συγκαλέσει έκτακτη γενική συνέλευση, αν ένα αίτημα για σύγκληση γίνεται σύμφωνα με τον υποκανονισμό (2) από τουλάχιστον 10% του συνολικού αριθμού των μελών.

 (2) Το αίτημα για έκτακτη γενική συνέλευση πρέπει—

 (α) να είναι γραπτό, και

 (β) να αναφέρει το θέμα προς συζήτηση κατά τη συνέλευση και τις οποιεσδήποτε αποφάσεις που θα προταθούν, και

 (γ) να περιλαμβάνει τα ονόματα και τις υπογραφές των μελών που ζητούν τη συνέλευση, και

 (δ) να δοθεί στον Γραμματέα.

 (3) Εάν το ΔΣ δεν συγκαλέσει μια έκτακτη γενική συνέλευση εντός ενός μηνός μετά την ημερομηνία κατά την οποία υποβλήθηκε το αίτημα, τα μέλη που υποβάλλουν το αίτημα (ή οποιοδήποτε από αυτά) μπορούν να συγκαλέσουν την έκτακτη γενική συνέλευση.

 (4) Η έκτακτη γενική συνέλευση που συγκαλείται από μέλη βάσει του υποκανονισμού (3)—

 (α) πρέπει να διεξαχθεί εντός 3 μηνών μετά την ημερομηνία κατά την οποία έγινε το αρχικό αίτημα, και

 (β) μπορεί να συζητήσει μόνο το θέμα που αναφέρεται στο εν λόγω αίτημα.

 (5) Το Σωματείο πρέπει να αποζημιώσει όλα τα εύλογα έξοδα στα οποία υπεβλήθησαν
τα μέλη που συγκαλούν μια έκτακτη γενική συνέλευση βάσει του υποκανονισμού (3).

 33 Ειδοποίηση γενικών συνελεύσεων

 (1) Ο Γραμματέας (ή, στην περίπτωση μιας έκτακτης γενικής συνέλευσης που συγκαλείται βάσει του κανονισμού 32 παράγραφος 3, τα μέλη που συγκαλούν τη συνέλευση),
πρέπει να δώσει σε κάθε μέλος του Σωματείου —

 (α) μια ειδοποίηση τουλάχιστον 21 ημερών για γενική συνέλευση, εάν προτείνεται
ένα ειδικό ψήφισμα κατά τη συνέλευση, ή

 (β) μια ειδοποίηση τουλάχιστον 14 ημερών για γενική συνέλευση σε οποιαδήποτε
άλλη περίπτωση.

 (2) Η ειδοποίηση πρέπει—

 (α) να διευκρινίζει την ημερομηνία, ώρα και τόπο της συνεδρίασης, και

 (β) να αναφέρει τη γενική φύση του κάθε θέματος προς συζήτηση που θα εξεταστεί κατά τη συνέλευση, και

 (γ) αν προτείνεται ένα ειδικό ψήφισμα —

 (i) να αναφέρει πλήρως το προτεινόμενο ψήφισμα, και

 (ii) να αναφέρει την πρόθεση να προτείνει το ψήφισμα ως ειδικό ψήφισμα, και

 (δ) να συμμορφώνεται με τον κανονισμό 34 παράγραφος 5.

 (3) Ο κανονισμός αυτός δεν ισχύει για συνεδρίαση πειθαρχικής προσφυγής.

**Σημείωση**

Ο Κανονισμός 23 παράγραφος 4, καθορίζει τις απαιτήσεις για ειδοποίηση συνεδρίασης πειθαρχικής προσφυγής.

 34 Πληρεξούσιοι

 (1) Ένα μέλος μπορεί να ορίσει άλλο μέλος ως πληρεξούσιό του για να ψηφίσει και να μιλήσει εκ μέρους του σε γενική συνέλευση, εκτός από συνεδρίαση πειθαρχικής προσφυγής.

 (2) Ο διορισμός πληρεξουσίου θα πρέπει να είναι γραπτός και υπογεγραμμένος από το
μέλος που κάνει τον διορισμό.

 (3) Το μέλος που διορίζει πληρεξούσιο μπορεί να δώσει συγκεκριμένες οδηγίες για το πώς
να ψηφίσει ο πληρεξούσιος εκ μέρους του, διαφορετικά ο πληρεξούσιος μπορεί να
ψηφίσει εκ μέρους του μέλους σε κάθε θέμα, όπως κρίνει ο πληρεξούσιος.

 (4) Εάν το ΔΣ έχει εγκρίνει ένα έντυπο για το διορισμό πληρεξουσίου, το μέλος μπορεί να χρησιμοποιήσει οποιοδήποτε άλλο είδος εντύπου που προσδιορίζει σαφώς το πρόσωπο που διορίζεται ως πληρεξούσιος του μέλους και ότι έχει υπογραφεί από το μέλος.

 (5) Ειδοποίηση για γενική συνέλευση που δίνεται σε μέλος βάσει του κανονισμού 33 πρέπει—

 (α) να αναφέρει ότι το μέλος δύναται να ορίσει ένα άλλο μέλος ως πληρεξούσιο για τη συνέλευση, και

 (β) να περιλαμβάνει ένα αντίτυπο οποιουδήποτε εντύπου που έχει εγκρίνει το ΔΣ για
τον διορισμό πληρεξουσίου.

 (6) Το έντυπο διορισμού πληρεξουσίου πρέπει να δοθεί στον Προεδρεύοντα της συνέλευσης πριν ή κατά την έναρξη της συνέλευσης.

 (7) Έντυπο διορισμού πληρεξουσίου που αποστέλλεται ταχυδρομικώς ή με ηλεκτρονικά μέσα δεν έχει καμία ισχύ εκτός εάν έχει παραληφθεί από το Σωματείο όχι αργότερα από 24 ώρες πριν την έναρξη της συνέλευσης.

 35 Χρήση τεχνολογίας

 (1) Μπορεί να διεξαχθεί μια γενική συνέλευση και τα μέλη μπορούν να λάβουν μέρος με τη χρήση τεχνολογίας που επιτρέπει στα μέλη να επικοινωνούν με σαφήνεια και ταυτόχρονα με κάθε άλλο συμμετέχον μέλος.

 (2) Για τους σκοπούς του παρόντος Κεφαλαίου, ένα μέλος που συμμετέχει σε γενική συνέλευση ως επιτρέπεται βάσει του υποκανονισμού (1) θεωρείται ότι είναι παρόν στη συνέλευση και, αν το μέλος ψηφίζει κατά τη συνέλευση, θεωρείται ότι έχει ψηφίσει αυτοπροσώπως.

 36 Απαρτία στις γενικές συνελεύσεις

 (1) Κανένα θέμα δεν μπορεί να συζητηθεί σε μια γενική συνέλευση εάν δεν υπάρχει απαρτία των μελών.

 (2) Η απαρτία για μια γενική συνέλευση είναι η παρουσία [(αυτοπροσώπως, με πληρεξούσιο ή ως επιτρέπεται βάσει του κανονισμού (35)] 10% των μελών που έχουν δικαίωμα ψήφου.

 (3) Εάν δεν υπάρχει απαρτία εντός 30 λεπτών μετά την γνωστοποιημένη ώρα έναρξης της γενικής συνέλευσης —

 (α) στην περίπτωση όπου μια συνέλευση που συγκαλείται από, ή κατόπιν αιτήματος μελών βάσει του κανονισμού 32 - η συνέλευση πρέπει να διαλυθεί, ή

**Σημείωση**

Αν μια συνέλευση που συγκαλείται από ή μετά από αίτημα μελών, διαλυθεί βάσει του παρόντος υποκανονισμού, τα θέματα που επρόκειτο να συζητηθούν κατά τη συνέλευση λαμβάνεται ότι έχουν εξεταστεί. Εάν μέλη επιθυμούν να επανεξεταστούν τα θέματα σε άλλη έκτακτη συνέλευση, τα μέλη πρέπει να υποβάλουν νέο αίτημα βάσει του κανονισμού 32.

 (β) σε οποιαδήποτε άλλη περίπτωση -

 (i) η συνέλευση πρέπει να αναβληθεί για μια ημερομηνία που δεν υπερβαίνει τις 21 ημέρες μετά την αναβολή, και

 (ii) η ειδοποίηση για την ημερομηνία, ώρα και τόπο που θα γίνει η αναβληθείσα συνέλευση πρέπει να δοθεί κατά τη συνέλευση και να επικυρωθεί με γραπτή ειδοποίηση που θα αποσταλεί σε όλα τα μέλη το συντομότερο πρακτικά δυνατόν μετά την συνέλευση.

 (4) Αν δεν υπάρχει απαρτία μέσα σε 30 λεπτά μετά την ώρα στην οποία η γενική συνέλευση έχει αναβληθεί βάσει του υποκανονισμού 3 παράγραφος β, τα παρόντα μέλη που είναι στη συνέλευση (αν όχι λιγότερα των 3) μπορούν να προχωρήσουν με τα θέματα της συνέλευσης σαν να υπήρχε απαρτία.

 37 Αναβολή γενικής συνέλευσης

 (1) Ο Προεδρεύων της γενικής συνέλευσης στην οποία υπάρχει απαρτία μπορεί, με τη σύμφωνη γνώμη της πλειοψηφίας των μελών που είναι παρόντα στη συνέλευση,
να αναβάλει τη συνέλευση για μια άλλη ώρα στο ίδιο μέρος ή σε άλλο μέρος.

 (2) Χωρίς να περιορίζεται ο υποκανονισμός (1), μια συνεδρίαση μπορεί να διακοπεί —

 (α) αν δεν υπάρχει επαρκής χρόνος για να ασχοληθεί με την ημερήσια διάταξη, ή

 (β) για να δώσει στα μέλη περισσότερο χρόνο ώστε να εξετάσουν ένα θέμα της ημερήσιας διάταξης.

**Παράδειγμα**

Τα μέλη μπορεί να επιθυμούν να έχουν περισσότερο χρόνο για να εξετάσουν τις οικονομικές καταστάσεις που υποβλήθηκαν από το ΔΣ σε μια ετήσια γενική συνέλευση.

 (3) Κανένα θέμα δεν μπορεί να συζητηθεί κατά την επανάληψη μιας αναβληθείσης συνέλευσης, εκτός από το θέμα που παρέμεινε ημιτελές όταν αναβλήθηκε η συνέλευση.

 (4) Ειδοποίηση για την αναβολή μιας συνέλευσης βάσει του παρόντος κανονισμού δεν είναι υποχρεωτική, εκτός εάν η συνέλευση αναβάλλεται για 14 ή περισσότερες ημέρες, και στην περίπτωση αυτή η ειδοποίηση για τη συνέλευση πρέπει να δοθεί σύμφωνα με τον κανονισμό 33.

 38 Ψηφοφορία σε γενική συνέλευση

 (1) Για κάθε θέμα που προκύπτει σε μια γενική συνέλευση —

 (α) υποκειμένου του υποκανονισμού (3), κάθε μέλος που έχει δικαίωμα ψήφου έχει
μία ψήφο, και

 (β) τα μέλη μπορούν να ψηφίσουν αυτοπροσώπως ή με πληρεξούσιο, και

 (γ) εκτός αν πρόκειται για ειδικό ψήφισμα, το θέμα πρέπει να αποφασιστεί με μια πλειοψηφία των ψήφων.

 (2) Αν υπάρχει ισοψηφία για ένα θέμα, ο Προεδρεύων της συνεδρίασης έχει δεύτερη ή υπερισχύουσα ψήφο.

 (3) Αν το θέμα είναι κατά πόσο ή όχι να επικυρωθούν τα πρακτικά της προηγούμενης συνέλευσης, μόνο τα μέλη που ήταν παρόντα στη συνέλευση εκείνη μπορούν να ψηφίσουν.

 (4) Ο κανονισμός αυτός δεν ισχύει σε ψηφοφορία συνεδρίασης πειθαρχικής προσφυγής
που διεξάγεται βάσει του κανονισμού 24.

 39 Ειδικά ψηφίσματα

Ένα ειδικό ψήφισμα υπερψηφίζεται, εάν όχι λιγότερο των τριών τετάρτων των μελών
με δικαίωμα ψήφου σε γενική συνέλευση (είτε αυτοπροσώπως είτε με πληρεξούσιο) ψηφίσουν υπέρ του ψηφίσματος.

**Σημείωση**

Εκτός από ορισμένα θέματα που καθορίζονται στο Νόμο, ένα ειδικό ψήφισμα απαιτείται—

 (α) για την απομάκρυνση μέλους του ΔΣ από τα καθήκοντά του,

 (β) για να τροποποιηθεί το παρόν Καταστατικό, συμπεριλαμβανομένης της αλλαγής του ονόματος
ή οποιωνδήποτε σκοπών του Σωματείου.

 40 Καθορισμός αν μια απόφαση έχει υπερψηφιστεί

 (1) Υποκειμένου του υποκανονισμού (2), ο Προεδρεύων της γενικής συνέλευσης μπορεί,
με βάση την ανάταση των χειρών, να δηλώσει ότι ένα ψήφισμα—

 (α) υπερψηφίστηκε, ή

 (β) υπερψηφίστηκε ομόφωνα, ή

 (γ) υπερψηφίστηκε από μια συγκεκριμένη πλειοψηφία, ή

 (δ) καταψηφίστηκε—

και μια καταχώρηση για το σκοπό αυτό στα πρακτικά της συνέλευσης αποτελεί αποδεικτική μαρτυρία του γεγονότος αυτού.

 (2) Αν απαιτηθεί ψηφοφορία από 3 ή περισσότερα μέλη για κάθε θέμα —

 (α) η ψηφοφορία πρέπει να γίνει κατά τη συνέλευση με τον τρόπο που καθορίζεται
από τον Προεδρεύοντα της συνέλευσης, και

 (β) ο Προεδρεύων πρέπει να ανακοινώσει το αποτέλεσμα του ψηφίσματος βάσει της ψηφοφορίας.

 (3) Μια ψηφοφορία που απαιτείται για την εκλογή του Προεδρεύοντος ή για το θέμα της αναβολής πρέπει να γίνει αμέσως.

 (4) Μια ψηφοφορία που απαιτείται για κάθε άλλο θέμα πρέπει να γίνει πριν από την λήξη
της συνέλευσης, σε ώρα που καθορίζεται από τον Προεδρεύοντα.

 41 Πρακτικά γενικής συνέλευσης

 (1) Το ΔΣ πρέπει να διασφαλίσει ότι κρατούνται πρακτικά και τηρούνται για κάθε γενική συνέλευση.

 (2) Στα πρακτικά πρέπει να καταγράφονται τα θέματα που συζητήθηκαν κατά τη συνέλευση, οποιοδήποτε ψήφισμα για το οποίο γίνεται ψηφοφορία και το αποτέλεσμα της ψηφοφορίας.

 (3) Επιπλέον, τα πρακτικά κάθε ετήσιας γενικής συνέλευσης πρέπει να περιλαμβάνουν —

 (α) τα ονόματα των μελών που παρίστανται στη συνέλευση, και

 (β) τις οικονομικές καταστάσεις που υποβλήθηκαν στα μέλη σύμφωνα με τον κανονισμό 30, παράγραφος 4, εδάφιο β, σειρά ii, και

 (γ) τη βεβαίωση, υπογεγραμμένη από δύο μέλη του ΔΣ, που πιστοποιεί ότι οι οικονομικές καταστάσεις δίνουν μια ακριβή και δίκαιη εικόνα της οικονομικής θέσης και επίδοσης του Σωματείου, και

 (δ) οποιουσδήποτε ελεγμένους λογαριασμούς και αναφορά του ελεγκτή ή αναφορά για επανεξέταση που συνοδεύουν τις οικονομικές καταστάσεις που απαιτούνται βάσει του Νόμου.

ΚΕΦΑΛΑΙΟ 5 - ΔΙΟΙΚΗΤΙΚΟ ΣΥΜΒΟΥΛΙΟ (ΔΣ)

Τμήμα 1 - Εξουσίες του Διοικητικού Συμβουλίου

 42 Ρόλος και εξουσίες

 (1) Οι λειτουργίες του Σωματείου πρέπει να διαχειρίζονται από ή υπό την καθοδήγηση
του ΔΣ.

 (2) Το ΔΣ μπορεί να ασκεί όλες τις εξουσίες του Σωματείου εκτός από τις εξουσίες αυτές
που το παρόν Καταστατικό ή ο Νόμος απαιτεί να ασκούνται από τις γενικές συνελεύσεις
των μελών του Σωματείου.

 (3) Το ΔΣ δύναται—

 (α) να διορίζει και να παύει προσωπικό, και

 (β) να συστήνει υποεπιτροπές αποτελούμενες από μέλη, με όρια αρμοδιοτήτων που κρίνει κατάλληλα.

 43 Μεταβίβαση αρμοδιοτήτων

 (1) Το ΔΣ μπορεί να μεταβιβάσει σε ένα μέλος του ΔΣ, σε μια υποεπιτροπή ή στο προσωπικό οποιεσδήποτε από τις εξουσίες και λειτουργίες του, εκτός από —

 (α) την παρούσα εξουσία μεταβίβασης αρμοδιοτήτων, ή

 (β) μια υποχρέωση που επιβάλλεται στο ΔΣ από τον Νόμο ή οποιονδήποτε άλλο νόμο.

 (2) Η μεταβίβαση αρμοδιοτήτων θα πρέπει να είναι γραπτή και μπορεί να υπόκειται σε όρους και περιορισμούς που κρίνει κατάλληλους το ΔΣ.

 (3) Το ΔΣ μπορεί, γραπτώς, να ανακαλέσει μια μεταβίβαση αρμοδιοτήτων εξ ολοκλήρου
ή μερικώς.

Τμήμα 2 - Σύνθεση Διοικητικού Συμβουλίου και καθήκοντα των μελών

 44 Σύνθεση του Διοικητικού Συμβουλίου

Το ΔΣ αποτελείται από—

 (α) έναν Πρόεδρο, και

 (β) έναν Αντιπρόεδρο, και

 (γ) έναν Γραμματέα, και

 (δ) έναν Ταμία, και

 (ε) τακτικά μέλη (αν ισχύει) που έχουν εκλεγεί βάσει του κανόνα 53.

 45 Γενικά Καθήκοντα

 (1) Το συντομότερο πρακτικά δυνατόν αφού εκλεγεί ή διοριστεί στο ΔΣ, κάθε μέλος του
ΔΣ πρέπει να εξοικειωθεί με το παρόν Καταστατικό και τον Νόμο.

 (2) Το ΔΣ είναι συλλογικά υπεύθυνο για να διασφαλίσει ότι το Σωματείο συμμορφώνεται
με τον Νόμο και ότι κάθε μέλος του ΔΣ συμμορφώνεται με το παρόν Καταστατικό.

 (3) Τα μέλη του ΔΣ πρέπει να ασκούν τις εξουσίες των μελών και να επιτελούν τα καθήκοντά τους με τη δέουσα φροντίδα και επιμέλεια.

 (4) Τα μέλη του ΔΣ πρέπει να ασκούν τις εξουσίες τους και να επιτελούν τα καθήκοντά
τους —

 (α) καλή τη πίστη για το συμφέρον του Σωματείου, και

 (β) για έναν σωστό σκοπό.

 (5) Τα μέλη του ΔΣ και πρώην μέλη του ΔΣ δεν πρέπει να κάνουν ακατάλληλη χρήση—

 (α) της θέσης τους ως μελών ή πρώην μελών, ή

 (β) των πληροφοριών που αποκόμισαν λόγω της θέσης τους ως μέλη ή πρώην μέλη -

έτσι ώστε να αποκτήσουν ένα πλεονέκτημα για τον εαυτό τους ή για οποιοδήποτε
άλλο πρόσωπο ή να προκαλέσουν ζημία στο Σωματείο.

**Σημείωση**

Βλέπε επίσης Τμήμα 3 του Κεφαλαίου 6 του Νόμου, το οποίο καθορίζει τις γενικές υποχρεώσεις των κατόχων αξιώματος ενός νομικού προσώπου.

 (6) Εκτός από τα οποιαδήποτε καθήκοντα που επιβάλλονται από το παρόν Καταστατικό,
ένα μέλος του ΔΣ πρέπει να εκτελεί οποιαδήποτε άλλα καθήκοντα που επιβάλλονται
από καιρό σε καιρό κατόπιν ψηφίσματος σε γενική συνέλευση.

 46 Πρόεδρος και Αντιπρόεδρος

 (1) Υποκειμένου του υποκανονισμού (2), ο Πρόεδρος ή, σε περίπτωση απουσίας του Προέδρου, ο Αντιπρόεδρος είναι ο Προεδρεύων σε οποιαδήποτε γενική συνέλευση
και για κάθε συνεδρίαση του ΔΣ.

 (2) Εάν ο Πρόεδρος και ο Αντιπρόεδρος απουσιάζουν αμφότεροι, ή δεν είναι σε θέση
να προεδρεύσουν, ο Προεδρεύων της συνέλευσης πρέπει να είναι —

 (α) στην περίπτωση μιας γενικής συνέλευσης —ένα μέλος που εκλέγεται από τα
άλλα παρόντα μέλη, ή

 (β) στην περίπτωση μιας συνεδρίασης του ΔΣ - ένα μέλος του ΔΣ που εκλέγεται από
τα άλλα παρόντα μέλη του ΔΣ.

 47 Γραμματέας

 (1) Ο Γραμματέας πρέπει να εκτελεί οποιοδήποτε καθήκον ή λειτουργία που απαιτείται
βάσει του Νόμου να εκτελείται από τον γραμματέα ενός νομικού προσώπου.

**Παράδειγμα**

Βάσει του Νόμου, ο γραμματέας νομικού προσώπου είναι υπεύθυνος για την υποβολή των εγγράφων
του σωματείου στον Έφορο.

 (2) Ο Γραμματέας πρέπει—

 (α) να τηρεί το μητρώο των μελών, σύμφωνα με τον κανονισμό 18, και

 (β) να φυλάσσει την κοινή σφραγίδα (εάν υπάρχει) του Σωματείου και, εκτός από τα οικονομικά αρχεία που αναφέρονται στον κανονισμό 70 παράγραφος 3, όλα τα βιβλία, έγγραφα και αξιόγραφα του Σωματείου, σύμφωνα με τους κανονισμούς
72 και 75, και

 (γ) υποκειμένου του Νόμου και του παρόντος Καταστατικού, να παρέχει στα μέλη πρόσβαση στο μητρώο των μελών, στα πρακτικά των γενικών συνελεύσεων και
σε άλλα βιβλία και έγγραφα, και

 (δ) να εκτελεί κάθε άλλο καθήκον ή λειτουργία που επιβάλλεται στον Γραμματέα
από το παρόν Καταστατικό.

 (3) Ο Γραμματέας πρέπει να δώσει στον Έφορο ειδοποίηση του διορισμού του εντός 14 ημερών από τον διορισμό.

  48 Ταμίας

 (1) Ο Ταμίας πρέπει—

 (α) να λαμβάνει όλα τα χρήματα που καταβάλλονται στο Σωματείο ή εισπράττονται από αυτό και να εκδίδει αποδείξεις για τα χρήματα αυτά στο όνομα του Σωματείου, και

 (β) να διασφαλίζει ότι όλα τα χρήματα που ελήφθησαν κατατίθενται στον λογαριασμό του Σωματείου εντός 5 εργάσιμων ημερών από την παραλαβή, και

 (γ) να προβαίνει σε οποιεσδήποτε πληρωμές που έχουν εγκριθεί από το ΔΣ ή από μια γενική συνέλευση του Σωματείου από τα χρήματα του Σωματείου, και

 (δ) να διασφαλίζει ότι οι επιταγές υπογράφονται από τουλάχιστον 2 μέλη του ΔΣ.

 (2) Ο Ταμίας πρέπει—

 (α) να διασφαλίζει ότι τα οικονομικά αρχεία του Σωματείου τηρούνται σύμφωνα με τον Νόμο, και

 (β) να συντονίζει την κατάρτιση των οικονομικών καταστάσεων του Σωματείου και την πιστοποίησή τους από το ΔΣ πριν από την υποβολή τους στην ετήσια γενική συνέλευση του Σωματείου.

 (3) Ο Ταμίας πρέπει να διασφαλίζει ότι όλα τα άλλα μέλη του ΔΣ έχουν πρόσβαση στους λογαριασμούς και στα οικονομικά αρχεία του Σωματείου.

Τμήμα 3 - Εκλογή των μελών του Διοικητικού Συμβουλίου και θητεία

 49 Ποιο άτομο δικαιούται να είναι μέλος του Διοικητικού Συμβουλίου

Ένα μέλος δικαιούται να εκλεγεί ή να διοριστεί ως μέλος του ΔΣ εάν αυτό το μέλος —

 (α) είναι 18 ετών ή άνω, και

 (β) δικαιούται να ψηφίζει σε μια γενική συνέλευση.

 50 Θέσεις που πρέπει να ανακηρυχθούν κενές

 (1) Αυτός ο κανονισμός ισχύει για—

 (α) την πρώτη ετήσια γενική συνέλευση του Σωματείου μετά τη σύστασή του ως νομικό πρόσωπο, ή

 (β) οποιαδήποτε επόμενη ετήσια γενική συνέλευση του Σωματείου, αφού κατατεθούν η ετήσια έκθεση και οι οικονομικές καταστάσεις του Σωματείου.

 (2) Ο Προεδρεύων της συνέλευσης πρέπει να ανακοινώσει ότι όλες οι θέσεις στο ΔΣ είναι κενές και να διενεργήσει εκλογές για τις θέσεις αυτές σύμφωνα με τους κανονισμούς 51 έως 54.

  51 Υποψηφιότητες

 (1) Πριν από την εκλογή για την κάθε θέση, ο Προεδρεύων της συνέλευσης πρέπει να καλέσει για υποψηφιότητες για την πλήρωση αυτής της θέσης.

 (2) Ένα επιλέξιμο μέλος του Σωματείου δύναται—

 (α) να προτείνει ως υποψήφιο τον εαυτό του/της, ή

 (β) με τη συγκατάθεσή του, να προταθεί ως υποψήφιος από άλλο μέλος.

 (3) Ένα μέλος που έχει θέσει υποψηφιότητα για μια θέση και δεν εκλεγεί για τη θέση αυτή μπορεί να θέσει υποψηφιότητα για οποιαδήποτε άλλη θέση για την οποία δεν έχουν διενεργηθεί ακόμη εκλογές.

 52 Εκλογή Προέδρου κ.λπ.

 (1) Κατά την ετήσια γενική συνέλευση, πρέπει να διενεργηθούν ξεχωριστές εκλογές για κάθε μία από τις παρακάτω θέσεις —

 (α) Προέδρου,

 (β) Αντιπροέδρου,

 (γ) Γραμματέα,

 (δ) Ταμία.

 (2) Εάν μόνο ένα μέλος είναι υποψήφιο για τη θέση, ο Προεδρεύων της συνέλευσης πρέπει να ανακοινώσει ότι το μέλος εκλέχθηκε στη θέση αυτή.

 (3) Εάν περισσότεροι από ένα μέλος είναι υποψήφιοι, η ψηφοφορία πρέπει να διενεργηθεί σύμφωνα με τον κανονισμό 54.

 (4) Κατά την εκλογή του Προέδρου, ο νέος Πρόεδρος δύναται να αναλάβει ως Προεδρεύων της συνέλευσης.

 53 Εκλογή τακτικών μελών

 (1) Η ετήσια γενική συνέλευση πρέπει, κατόπιν ψηφίσματος, να αποφασίσει τον αριθμό των τακτικών μελών του ΔΣ (εάν ισχύει) που επιθυμούν να διατηρήσουν το αξίωμα για το επόμενο έτος.

 (2) Μπορεί να διενεργηθεί μια ενιαία ψηφοφορία για να συμπληρωθούν όλες αυτές οι θέσεις.

 (3) Εάν ο αριθμός των μελών που έχουν δηλώσει υποψηφιότητα για τη θέση του τακτικού μέλους του ΔΣ είναι μικρότερος ή ίσος με τον αριθμό που θα εκλεγεί, ο Προεδρεύων της συνέλευσης πρέπει να ανακοινώσει ότι καθένα από αυτά τα μέλη έχει εκλεγεί για τη θέση.

 (4) Εάν ο αριθμός των μελών που έχουν δηλώσει υποψηφιότητα υπερβαίνει τον αριθμό που πρόκειται να εκλεγεί, πρέπει να διενεργηθεί ψηφοφορία σύμφωνα με τον κανονισμό 54.

 54 Ψηφοφορία

 (1) Εάν απαιτείται ψηφοφορία για εκλογή σε μια θέση, ο Προεδρεύων της συνέλευσης πρέπει να διορίσει ένα μέλος για να ενεργήσει ως εφορευτικός υπάλληλος για τη διεξαγωγή της ψηφοφορίας

 (2) Ο εφορευτικός υπάλληλος δεν πρέπει να είναι μέλος που έχει δηλώσει υποψηφιότητα για τη θέση.

 (3) Πριν διεξαχθεί η ψηφοφορία, κάθε υποψήφιος μπορεί να κάνει μια σύντομη ομιλία για να στηρίξει την εκλογή του.

 (4) Η εκλογή πρέπει να γίνει με μυστική ψηφοφορία.

 (5) Αν η ψηφοφορία διεξαχθεί αυτοπροσώπως, ο εφορευτικός υπάλληλος πρέπει να δώσει ένα κενό κομμάτι χαρτί σε—

 (α) κάθε μέλος που είναι αυτοπροσώπως παρόν, και

 (β) κάθε πληρεξούσιο που έχει διοριστεί από μέλος.

**Παράδειγμα**

Εάν ένα μέλος έχει διοριστεί ως πληρεξούσιος από 5 άλλα μέλη, το μέλος πρέπει να λάβει 6 ψηφοδέλτια – ένα για τον εαυτό του και ένα για το καθένα από τα άλλα μέλη.

 (6) Αν η ψηφοφορία είναι για μία μόνο θέση, ο εκλογέας πρέπει να γράψει στο ψηφοδέλτιο το όνομα του υποψηφίου τον οποίο επιθυμεί να ψηφίσει.

 (7) Εάν η ψηφοφορία είναι για περισσότερες από μία θέσεις —

 (α) ο εκλογέας πρέπει να γράψει στο ψηφοδέλτιο το όνομα του κάθε υποψηφίου
τον οποίο επιθυμεί να ψηφίσει.

 (β) ο εκλογέας δεν πρέπει να γράψει τα ονόματα περισσότερων υποψηφίων από
τον αριθμό που θα εκλεγεί.

 (8) Τα ψηφοδέλτια που δεν συμμορφώνονται με τον υποκανονισμό 7 παράγραφος β,
είναι άκυρα

 (9) Κάθε ψηφοδέλτιο στο οποίο το όνομα ενός υποψηφίου έχει γραφτεί υπολογίζεται ως
μία ψήφος για τον εν λόγω υποψήφιο.

 (10) Ο εφορευτικός υπάλληλος πρέπει να ανακοινώσει ως εκλεγέντα τον υποψήφιο ή,
στην περίπτωση εκλογών για περισσότερες από μία θέσεις, τους υποψήφιους που
έλαβαν τις περισσότερες ψήφους.

 (11) Εάν ο εφορευτικός υπάλληλος δεν μπορεί να ανακοινώσει το αποτέλεσμα των εκλογών βάσει του υποκανονισμού (10), διότι 2 ή περισσότεροι υποψήφιοι έλαβαν τον ίδιο
αριθμό ψήφων, ο εφορευτικός υπάλληλος πρέπει να —

 (α) διενεργήσει περαιτέρω ψηφοφορία για τη θέση σύμφωνα με τους υποκανονισμούς (4) έως (10) για να αποφασίσει ποιος από αυτούς τους υποψηφίους θα εκλεγεί, ή

 (β) με τη σύμφωνη γνώμη αυτών των υποψηφίων, θα αποφασιστεί με κλήρωση ποιοι απ’ αυτούς θα εκλεγούν.

**Παραδείγματα**

Η επιλογή των υποψηφίων μπορεί να αποφασιστεί με το ρίξιμο ενός νομίσματος, το τράβηγμα
ενός από ξυλάκια ή τράβηγμα ενός ονόματος από κληρωτίδα.

 55 Θητεία στο αξίωμα

 (1) Υποκειμένου του υποκανονισμού (3) και του κανονισμού 56, ένα μέλος του ΔΣ κατέχει
το αξίωμα μέχρι οι θέσεις στο ΔΣ κηρυχθούν κενές κατά την επόμενη ετήσια γενική συνέλευση.

 (2) Μέλος του ΔΣ δύναται να επανεκλεγεί.

 (3) Μια γενική συνέλευση του Σωματείου δύναται—

 (α) με ειδικό ψήφισμα να απομακρύνει ένα μέλος του ΔΣ από το αξίωμά του, και

 (β) να εκλέξει ένα επιλέξιμο μέλος του Σωματείου για την πλήρωση της κενής θέσης σύμφωνα με το παρόν Τμήμα.

 (4) Ένα μέλος που υπόκειται σε προτεινόμενο ειδικό ψήφισμα σύμφωνα με τον υποκανονισμό 3 παράγραφο α, μπορεί να υποβάλει γραπτές παραστάσεις στον Γραμματέα ή τον Πρόεδρο του Σωματείου (που δεν υπερβαίνει έναν εύλογο αριθμό λέξεων)
και μπορεί να ζητήσει να δοθούν οι παραστάσεις στα μέλη του Σωματείου.

 (5) Ο Γραμματέας ή ο Πρόεδρος μπορεί να δώσει αντίγραφο των παραστάσεων σε κάθε μέλος του Σωματείου ή, αν δεν δοθούν, το μέλος μπορεί να ζητήσει να διαβαστούν
στη συνέλευση κατά την οποία θα προταθεί το ειδικό ψήφισμα.

 56 Χήρευση θέσης

 (1) Ένα μέλος του ΔΣ μπορεί να παραιτηθεί από το ΔΣ με γραπτή ειδοποίηση που απευθύνεται στο ΔΣ.

 (2) Ένα άτομο παύει να είναι μέλος του ΔΣ εάν το άτομο αυτό —

 (α) παύσει να είναι μέλος του Σωματείου, ή

 (β) δεν παρευρίσκεται σε 3 διαδοχικές συνεδριάσεις του ΔΣ (εκτός από έκτακτες ή επείγουσες συνεδριάσεις του ΔΣ), χωρίς άδεια απουσίας σύμφωνα με τον κανονισμό 67, ή

 (γ) διαφορετικά παύει να είναι μέλος του ΔΣ κατ' εφαρμογή του άρθρου 78 του Νόμου.

**Σημείωση**

Ένα μέλος του ΔΣ δεν μπορεί να κατέχει το αξίωμα του Γραμματέα αν δεν κατοικεί μόνιμα στην Αυστραλία.

 57 Συμπλήρωση έκτακτης κενής θέσης

 (1) Το ΔΣ μπορεί να διορίσει ένα επιλέξιμο μέλος του Σωματείου για να συμπληρώσει μια θέση στο ΔΣ που —

 (α) έχει κενωθεί βάσει του κανονισμού 56, ή

 (β) δεν συμπληρώθηκε με εκλογές στην τελευταία ετήσια γενική συνέλευση.

 (2) Εάν κενωθεί η θέση του Γραμματέα, το ΔΣ πρέπει να διορίσει ένα μέλος στη θέση αυτή εντός 14 ημερών μετά τη χήρευση της θέσης.

 (3) Ο κανονισμός 55 ισχύει για κάθε μέλος του ΔΣ που έχει διοριστεί από το ΔΣ βάσει του υποκανονισμού (1) ή (2).

 (4) Το ΔΣ δύναται να συνεχίσει να ενεργεί ανεξάρτητα από την οποιαδήποτε κενή θέση μεταξύ των μελών του.

Τμήμα 4 - Συνεδριάσεις του Διοικητικού Συμβουλίου

 58 Συνεδριάσεις του Διοικητικού Συμβουλίου

 (1) Το ΔΣ πρέπει να συνεδριάζει τουλάχιστον 4 φορές κάθε χρόνο κατά τις ημερομηνίες, ώρες και τόπους που καθορίζονται από το ΔΣ.

 (2) Η ημερομηνία, ώρα και τόπος της πρώτης συνεδρίασης του ΔΣ πρέπει να καθοριστεί από τα μέλη του ΔΣ το συντομότερο πρακτικά δυνατόν μετά την ετήσια γενική συνέλευση του Σωματείου κατά την οποία εξελέγησαν τα μέλη του ΔΣ.

 (3) Έκτακτες συνεδριάσεις του ΔΣ μπορούν να συγκληθούν από τον Πρόεδρο ή από οποιαδήποτε 4 μέλη του ΔΣ.

 59 Ειδοποίηση συνεδριάσεων

 (1) Η ειδοποίηση για κάθε συνεδρίαση του ΔΣ πρέπει να δίνεται σε κάθε μέλος του ΔΣ
το αργότερο 7 ημέρες πριν από την ημερομηνία της συνεδρίασης.

 (2) Μπορεί να δίνεται ταυτόχρονα ειδοποίηση για περισσότερες από μία συνεδριάσεις
του ΔΣ.

 (3) Η ειδοποίηση πρέπει να αναφέρει την ημερομηνία, την ώρα και τον τόπο της συνέλευσης.

 (4) Εάν συγκληθεί μια έκτακτη συνέλευση του ΔΣ, η ειδοποίηση πρέπει να περιλαμβάνει τη γενική φύση των θεμάτων που θα συζητηθεί.

 (5) Το μόνο θέμα που μπορεί να συζητηθεί στη συνέλευση είναι το θέμα για το οποίο συγκαλείται η συνέλευση.

  60 Επείγουσες συνελεύσεις

 (1) Σε επείγουσες περιπτώσεις, μια συνέλευση μπορεί να διεξαχθεί χωρίς ειδοποίηση σύμφωνα με τον κανονισμό 59, υπό τον όρο ότι δίνεται όσο το δυνατόν περισσότερη ειδοποίηση σε κάθε μέλος του ΔΣ με το ταχύτερο δυνατό μέσο.

 (2) Οποιοδήποτε ψήφισμα ληφθεί στη συνέλευση πρέπει να ψηφιστεί με απόλυτη πλειοψηφία του ΔΣ.

 (3) Το μόνο θέμα που μπορεί να συζητηθεί στην επείγουσα συνέλευση είναι το θέμα για το οποίο συγκαλείται η συνέλευση.

 61 Διαδικασία και σειρά των θεμάτων

 (1) Η διαδικασία που πρέπει να ακολουθείται σε μια συνέλευση του ΔΣ πρέπει να καθορίζεται από καιρό σε καιρό από το ΔΣ.

 (2) Η σειρά των θεμάτων μπορεί να καθοριστεί από τα μέλη που είναι παρόντα στη συνέλευση.

 62 Χρήση τεχνολογίας

 (1) Μια συνέλευση του ΔΣ μπορεί να διεξαχθεί με τη χρήση τεχνολογίας που επιτρέπει στα μέλη του ΔΣ να επικοινωνούν με σαφήνεια και ταυτόχρονα με κάθε άλλο συμμετέχον μέλος.

 (2) Για τους σκοπούς του παρόντος Τμήματος, ένα μέλος του ΔΣ που συμμετέχει σε γενική συνέλευση ως επιτρέπεται βάσει του υποκανονισμού (1) θεωρείται ότι είναι παρόν στη συνέλευση και, αν το μέλος ψηφίζει κατά τη συνέλευση, θεωρείται ότι έχει ψηφίσει αυτοπροσώπως.

 63 Απαρτία

 (1) Κανένα θέμα δεν μπορεί να συζητηθεί σε μια συνέλευση του ΔΣ εκτός εάν υπάρχει απαρτία των μελών.

 (2) Η απαρτία για μια συνέλευση του ΔΣ είναι η παρουσία (αυτοπροσώπως ή όπως επιτρέπεται σύμφωνα με τον κανονισμό 62) της πλειοψηφίας των μελών του ΔΣ
που κατέχουν αξίωμα.

 (3) Εάν δεν υπάρχει απαρτία εντός 30 λεπτών μετά την γνωστοποιημένη ώρα έναρξης
της συνέλευσης του ΔΣ —

 (α) σε περίπτωση έκτακτης συνέλευσης —η συνέλευση ακυρώνεται.

 (β) σε κάθε άλλη περίπτωση — η συνέλευση πρέπει να αναβληθεί για μια ημερομηνία το αργότερο 14 ημέρες μετά την αναβολή και πρέπει να δοθεί ειδοποίηση για την ημερομηνία, ώρα και τόπο που αναβλήθηκε η συνέλευση σύμφωνα με τον κανονισμό 59.

 64 Ψηφοφορία

 (1) Για κάθε θέμα που προκύπτει σε μια συνέλευση του ΔΣ, κάθε μέλος του ΔΣ που είναι παρόν στη συνέλευση έχει μία ψήφο.

 (2) Μια πρόταση εγκρίνεται εάν η πλειοψηφία των μελών του ΔΣ που είναι παρόντα και ψηφίζουν στη συνέλευση υπερψηφίσει την πρόταση.

 (3) Ο υποκανονισμός (2) δεν εφαρμόζεται σε οποιαδήποτε πρόταση ή θέμα που απαιτείται από το παρόν Καταστατικό να εγκριθεί με απόλυτη πλειοψηφία του ΔΣ.

 (4) Αν υπάρχει ισοψηφία για ένα θέμα, ο Προεδρεύων της συνεδρίασης έχει δεύτερη ή υπερισχύουσα ψήφο.

 (5) Η ψηφοφορία με πληρεξούσιο δεν επιτρέπεται.

  65 Σύγκρουση συμφερόντων

 (1) Ένα μέλος του ΔΣ που έχει ουσιαστικό προσωπικό συμφέρον σε ένα θέμα που εξετάζεται σε συνέλευση του ΔΣ πρέπει να αποκαλύψει τη θέση του μέλους του ΔΣ και τη φύση και την έκταση αυτού του συμφέροντος στο ΔΣ.

 (2) Το μέλος -

 (α) δεν πρέπει να είναι παρον ενώ το θέμα εξετάζεται στη συνέλευση, και

 (β) δεν πρέπει να ψηφίσει για το θέμα αυτό.

**Σημείωση**

Βάσει του άρθρου 81 παράγραφος 3 του Νόμου, εάν τα μέλη του ΔΣ δεν επαρκούν για να σχηματίσουν απαρτία επειδή ένα μέλος που έχει ουσιαστικό προσωπικό συμφέρον αποκλείεται από το δικαίωμα ψήφου για ένα θέμα, μπορεί να συγκληθεί γενική συνέλευση για να ασχοληθεί με το θέμα.

 (3) Αυτός ο κανονισμός δεν ισχύει για ουσιαστικό προσωπικό συμφέρον—

 (α) που υπάρχει μόνο επειδή το μέλος ανήκει σε μια κατηγορία ατόμων προς όφελος των οποίων ιδρύθηκε το Σωματείο, ή

 (β) που το μέλος έχει κοινό με όλα ή με ένα σημαντικό ποσοστό των μελών του Σωματείου.

 (4) Το ΔΣ πρέπει να τηρεί μητρώο σύγκρουσης συμφερόντων.

 (5) Το μητρώο σύγκρουσης συμφερόντων πρέπει να καταγράφει τα παρακάτω:

 (α) το όνομα και τη θέση του μέλους που έχει δηλώσει ένα ουσιαστικό προσωπικό συμφέρον,

 (β) μια περιγραφή της φύσης και της έκτασης αυτού του συμφέροντος,

 (γ) ένα σχέδιο διαχείρισης που να τεκμηριώνει γραπτώς τις ενέργειες που απαιτούνται για τον μετριασμό της σύγκρουσης.

 66 Πρακτικά της συνεδρίασης

 (1) Το ΔΣ πρέπει να διασφαλίσει ότι κρατούνται και τηρούνται πρακτικά για κάθε συνέλευση του ΔΣ.

 (2) Στα πρακτικά πρέπει να καταχωρούνται τα εξής—

 (α) τα ονόματα των μελών που παρίστανται στη συνέλευση,

 (β) τα θέματα που συζητήθηκαν κατά τη συνέλευση,

 (γ) οποιοδήποτε ψήφισμα για το οποίο διεξήχθη ψηφοφορία και το αποτέλεσμα της ψηφοφορίας,

 (δ) οποιοδήποτε πραγματικό προσωπικό συμφέρον που κοινοποιήθηκε βάσει του κανονισμού 65.

 67 Άδεια απουσίας

 (1) Το ΔΣ μπορεί να χορηγήσει άδεια απουσίας σε μέλος του ΔΣ από τις συνελεύσεις του
ΔΣ για μια περίοδο που δεν υπερβαίνει τους 3 μήνες.

 (2) Το ΔΣ δεν πρέπει να χορηγεί άδεια απουσίας αναδρομικά εκτός εάν έχει πεισθεί ότι
δεν ήταν εφικτό για το μέλος του ΔΣ να ζητήσει άδεια εκ των προτέρων.

ΚΕΦΑΛΑΙΟ 6 - ΟΙΚΟΝΟΜΙΚΑ ΘΕΜΑΤΑ

 68 Πηγές πόρων

Οι χρηματικοί πόροι του Σωματείου μπορούν να προέρχονται από χρεώσεις εγγραφής, ετήσιες συνδρομές, δωρεές, ερανικές δραστηριότητες, κονδύλια, τόκους και τυχόν
άλλες πηγές που εγκρίνονται από το ΔΣ.

 69 Διαχείριση χρημάτων

 (1) Το Σωματείο πρέπει να ανοίξει λογαριασμό σε χρηματοπιστωτικό ίδρυμα, από τον οποίο θα πληρώνονται όλες οι δαπάνες του Σωματείου και στον οποίο θα κατατίθενται όλα τα έσοδα του Σωματείου.

 (2) Υποκειμένων τυχόν περιορισμών που επιβάλλονται από μια γενική συνέλευση του Σωματείου, το ΔΣ μπορεί να εγκρίνει δαπάνες για λογαριασμό του Σωματείου.

 (3) Το ΔΣ μπορεί να εξουσιοδοτήσει τον Ταμία να διαθέσει χρήματα για λογαριασμό του Σωματείου (ακόμη και με ηλεκτρονική μεταφορά κεφαλαίων), μέχρι ένα συγκεκριμένο ποσό χωρίς να απαιτείται έγκριση από το ΔΣ για κάθε πράγμα για το οποίο διατέθηκαν
τα χρήματα.

 (4) Όλες οι επιταγές, τραπεζικές τραβηκτικές, συναλλαγματικές, χρεωστικά ομόλογα, γραμμάτια και άλλοι πιστωτικοί τίτλοι πρέπει να υπογράφονται από 2 μέλη του ΔΣ.

 (5) Όλα τα χρήματα του Σωματείου πρέπει να κατατίθενται στον τραπεζικό λογαριασμό
του Σωματείου όχι αργότερα των 5 εργάσιμων ημερών μετά την παραλαβή.

 (6) Παρά τον υποκανονισμό (1), το ΔΣ μπορεί να εξουσιοδοτήσει τον Ταμία να διατηρεί
ένα απόθεμα μετρητών για την κάλυψη μικροεξόδων του Σωματείου.

 (7) Ο Ταμίας πρέπει να καταγράψει την ανάληψη ή την κατάθεση ενός ποσού από το απόθεμα μετρητών κατά τον χρόνο της συναλλαγής.

 70 Οικονομικά αρχεία

 (1) Το Σωματείο πρέπει να τηρεί οικονομικά αρχεία που—

 (α) καταγράφουν και εξηγούν σωστά τις συναλλαγές, την οικονομική κατάσταση
και την απόδοση του Σωματείου, και

 (β) δίνουν τη δυνατότητα να συντάσσονται οικονομικές καταστάσεις ως απαιτούνται από τον Νόμο.

 (2) Το Σωματείο πρέπει να διατηρεί τα οικονομικά αρχεία για 7 χρόνια μετά την ολοκλήρωση των συναλλαγών που καλύπτονται από τα αρχεία.

 (3) Ο Ταμίας πρέπει να έχει υπό την επιμέλειά του ή υπό τον έλεγχό του—

 (α) τα οικονομικά αρχεία για το τρέχον οικονομικό έτος, και

 (β) οποιαδήποτε άλλα οικονομικά αρχεία ως εξουσιοδοτείται από το ΔΣ.

 71 Οικονομικές καταστάσεις

 (1) Για κάθε οικονομικό έτος, το ΔΣ πρέπει να διασφαλίζει ότι πληρούνται οι απαιτήσεις βάσει του Νόμου σχετικά με τις οικονομικές καταστάσεις του Σωματείου.

 (2) Χωρίς να περιορίζεται η ισχύς του υποκανονισμού (1), αυτές τις απαιτήσεις περιλαμβάνουν—

 (α) την προετοιμασία οικονομικών καταστάσεων, και

 (β) εάν απαιτείται, την επανεξέταση ή τον έλεγχο των οικονομικών καταστάσεων, και

 (γ) την επικύρωση των οικονομικών καταστάσεων από το ΔΣ, και

 (δ) την κατάθεση των οικονομικών καταστάσεων στην ετήσια γενική συνέλευση του Σωματείου, και

 (ε) την κατάθεση στον Έφορο των οικονομικών καταστάσεων και συνοδευτικών εκθέσεων, πιστοποιητικών, δηλώσεων και τέλους.

ΚΕΦΑΛΑΙΟ 7 - ΓΕΝΙΚΑ ΘΕΜΑΤΑ

 72 Κοινή σφραγίδα

 (1) Το Σωματείο δύναται να έχει μια κοινή σφραγίδα.

 (2) Εάν το Σωματείο έχει κοινή σφραγίδα—

 (α) το όνομα του Σωματείου πρέπει να αναγράφεται με ευανάγνωστους χαρακτήρες στην κοινή σφραγίδα, και

 (β) ένα έγγραφο μπορεί σφραγιστεί με την κοινή σφραγίδα μόνο με εξουσιοδότηση
του ΔΣ και η σφράγιση πρέπει να γίνει με την παρουσία και την υπογραφή δύο μελών του ΔΣ, και

 (γ) η κοινή σφραγίδα πρέπει να φυλάσσεται από τον Γραμματέα.

 73 Έδρα του Σωματείου

Η έδρα του Σωματείου είναι—

 (α) η διεύθυνση που καθορίζεται από καιρό σε καιρό με απόφαση του ΔΣ, ή

 (β) εάν το ΔΣ δεν έχει καθορίσει μια διεύθυνση ως έδρα του σωματείου, η επίσημη διεύθυνση θα είναι η ταχυδρομική διεύθυνση του Γραμματέα.

 74 Απαιτήσεις ειδοποιήσεων

 (1) Οποιαδήποτε ειδοποίηση που απαιτείται να δοθεί σε μέλος ή σε μέλος του ΔΣ βάσει
του παρόντος Καταστατικού δύναται να δοθεί—

 (α) παραδίνοντας προσωπικά την ειδοποίηση στο μέλος, ή

 (β) αποστέλλοντας την ειδοποίηση στο μέλος ταχυδρομικώς στη διεύθυνση που καταγράφεται για το μέλος στο μητρώο των μελών, ή

 (γ) με ηλεκτρονικό ταχυδρομείο ή φαξ.

 (2) Ο υποκανονισμός (1) δεν ισχύει για ειδοποίηση που δίνεται βάσει του κανονισμού 60.

 (3) Οποιαδήποτε ειδοποίηση που απαιτείται να δοθεί στο Σωματείο ή στο ΔΣ δύναται
να δοθεί—

 (α) παραδίδοντας προσωπικά την ειδοποίηση σε μέλος του ΔΣ, ή

 (β) αποστέλλοντας την ειδοποίηση ταχυδρομικώς στην έδρα του σωματείου, ή

 (γ) αφήνοντας την ειδοποίηση στην επίσημη διεύθυνση, ή

 (δ) αν το ΔΣ αποφασίσει ότι είναι κατάλληλο στις περιστάσεις—

 (i) με ηλεκτρονικό ταχυδρομείο στην ηλεκτρονική διεύθυνση του Σωματείου ή του Γραμματέα, ή

 (ii) με φαξ στον αριθμό φαξ του Σωματείου.

 75 Φύλαξη και έλεγχος βιβλίων και αρχείων

 (1) Τα μέλη δύνανται κατόπιν αιτήματος να επιθεωρούν δωρεάν τα παρακάτω—

 (α) το μητρώο των μελών,

 (β) τα πρακτικά των γενικών συνελεύσεων,

 (γ) υποκειμένου του υποκανονισμού (2), τα οικονομικά αρχεία, βιβλία, τίτλους και
κάθε άλλο σχετικό έγγραφο του Σωματείου, περιλαμβανομένων των πρακτικών
των συνελεύσεων του ΔΣ.

**Σημείωση**

Βλέπε σημείωση που ακολουθεί τον κανονισμό 18 για λεπτομέρειες σχετικά με την πρόσβαση στο μητρώο των μελών.

 (2) Το ΔΣ μπορεί να αρνηθεί να επιτρέψει σε μέλος να επιθεωρήσει τα αρχεία του Σωματείου που σχετίζονται με εμπιστευτικά, προσωπικά, εργασιακά, εμπορικά ή νομικά θέματα ή στην περίπτωση που αν επιτρεπόταν η πρόσβαση θα μπορούσε να είναι επιζήμια για τα συμφέροντα του Σωματείου.

 (3) Το ΔΣ πρέπει, κατόπιν αιτήσεως, να διαθέσει δωρεάν αντίτυπα του παρόντος Καταστατικού στα μέλη και στους υποψήφιους εγγραφής ως μέλη.

 (4) Υποκειμένου του υποκανονισμού (2), ένα μέλος δύναται να κάνει αντίγραφο οποιωνδήποτε άλλων αρχείων του Σωματείου που αναφέρονται στον παρόντα κανονισμό και το Σωματείο δύναται να χρεώσει ένα εύλογο τέλος για την παροχή αντιγράφου τέτοιου αρχείου.

 (5) Για τους σκοπούς αυτού του κανονισμού—

***σχετικό έγγραφο*** σημαίνει αρχείο και άλλο έγγραφο, ανεξάρτητα του τρόπου σύνταξης, καταχώρησης ή φύλαξης, που σχετίζεται με το νομικό πρόσωπο και τη διαχείριση του Σωματείου και περιλαμβάνει τα παρακάτω—

 (α) αρχείο μέλους,

 (β) μια οικονομική κατάσταση,

 (γ) ένα οικονομικό αρχείο,

 (δ) οποιοδήποτε άλλο αρχείο και έγγραφο που σχετίζεται με τις συναλλαγές,
τις εργασίες ή την περιουσία του Σωματείου.

 76 Διάλυση και ακύρωση

 (1) Το Σωματείο δύναται να διαλυθεί εθελοντικά με ειδικό ψήφισμα.

 (2) Στην περίπτωση διάλυσης ή ακύρωσης της σύστασης νομικού προσώπου του Σωματείου, τα πλεονάζοντα περιουσιακά στοιχεία του Σωματείου δεν πρέπει να διανεμηθούν σε οποιαδήποτε μέλη ή πρώην μέλη του Σωματείου.

 (3) Υποκειμένου του Νόμου και οποιασδήποτε δικαστικής απόφασης που εκδίδεται βάσει
του άρθρου 133 του Νόμου, τα πλεονάζοντα περιουσιακά στοιχεία θα πρέπει να δοθούν σε νομικό πρόσωπο που έχει παρόμοιους σκοπούς με αυτούς του Σωματείου και τα οποία δεν μεταβιβάζονται για το κέρδος ή όφελος των μεμονωμένων μελών του.

 (4) Το νομικό πρόσωπο στο οποίο πρέπει να δοθούν τα πλεονάζοντα περιουσιακά στοιχεία πρέπει να αποφασιστεί με ειδικό ψήφισμα.

 77 Τροποποίηση του Καταστατικού

Το παρόν Καταστατικό δύναται να τροποποιηθεί μόνο με ειδικό ψήφισμα της γενικής συνέλευσης του Σωματείου.

**Σημείωση**

Μια τροποποίηση του παρόντος Καταστατικού δεν έχει ισχύ εκτός αν εγκριθεί από τον Έφορο.
Εάν τροποποιηθεί το παρόν Καταστατικό (εκτός από τον κανονισμό 1, 2 ή 3), το Σωματείο θεωρείται
ότι έχει υιοθετήσει το δικό του καταστατικό όχι το πρότυπο καταστατικό.

═══════════════